ZAPISNIK

23. sjednice Vijeća Mjesnog odbora Miroševec

održane 24. travnja 2023. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Mario Lucić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 23. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 22. sjednice održane 20. ožujka 2023.

Vijeće jednoglasno prihvaća i utvrđuje

DNEVNI RED

Pravila Mjesnog odbora Miroševec – donošenje;

Poslovnik o radu Vijeća Mjesnog odbora Miroševec – donošenje;

Prijedlog za održavanje igrališta Glibočec – donošenje zaključka;

Prijedlog za rješavanje problema oborinskih voda u ulici Vrbanići II. odvojak – donošenje zaključka;

Prijedlog za upuštanje rubnjaka na Miroševečkoj cesti kod kbr. 89a, 91 93 i 95b – donošenje zaključka;

Pitanja, prijedlozi i obavijesti.

AD 1. Pravila Mjesnog odbora Miroševec

Nakon provedene rasprave, Vijeće jednoglasno donosi

Pravila Mjesnog odbora Miroševec.

Pravila prileže zapisniku i ista su njegov sastavni dio.

Ad 2. Poslovnik o radu Vijeća Mjesnog odbora Miroševec

Nakon provedene rasprave, Vijeće jednoglasno donosi

Poslovnik o radu Vijeća Mjesnog odbora Miroševec.

Poslovnik o radu Vijeća Mjesnog odbora Miroševec prileži zapisniku i njegov je sastavni dio.

AD 3. Prijedlog za održavanje igrališta Glibočec

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se Vijeću Gradske četvrti Gornja Dubrava da putem Plana komunalnih aktivnosti u 2023. osigura sredstva za održavanje igrališta Glibočec (k.č.br.1262 k.o. Granešina Nova), a sukladno ponudi Podružnice Zrinjevac.

Ad.4 Prijedlog za rješavanje problema oborinskih voda u ulici Vrbanići II. odvojak

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se nadležnim službama hitno rješavanje problema oborinskih voda u ulici Vrbanići II. odvojak.

Gore navedeno predlaže se radi izlijevanja vode po cesti.

Ad. 5 Prijedlog za upuštanje rubnjaka na Miroševečkoj cesti kod kbr. 89a, 91, 93 i 95b

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se ponovno upuštanje rubnjaka na Miroševečkoj cesti kod kbr. 89a, 91, 93 i 95b, koji su prilikom sanacije prometnice zamijenjeni rubnjacima normalne visine.

Gore navedeno predlaže se radi lakšeg pristupa kolnim ulazima.

Zapisnik sastavila: Dijana Bačani

Završeno u 21,00 sati

KLASA:024-08/23-003/807

URBROJ: 251-13-11-5/009-23-2

U Zagrebu, 24. travnja 2023. Predsjednica

Vijeća Mjesnog odbora Miroševec

Dijana Bačani